钦定古今图书集成/明伦汇编/氏族典/第055卷 > 《廖用贤尚友录》 > 《定公四年》
## 钦定古今图书集成/明伦汇编/氏族典/第055卷 > 《廖用贤尚友录》 > 《定公四年》

定公四年春三月，刘文公合诸侯于召陵，将长蔡于
卫。卫侯使祝佗私于苌弘曰：“闻诸道路，不知信否？若
闻蔡将先卫，信乎？”苌弘曰：“信。蔡叔，康叔之兄也。先卫
不亦可乎？”子鱼曰：“以先王观之，则尚德也。昔武王克
商，成王定之，选建明德以藩屏周，故周公相王室以
尹天下，于周为睦。分鲁公以大路、大旗，夏后氏之璜，
封父之繁弱殷民六族：条氏、徐氏、萧氏、索氏、长勺氏、
尾勺氏”，使帅其宗氏，辑其分族，将其类丑以法则。周
公用即命于周，是使之职事于鲁，以昭周公之明德。